18.3.2006 Euroopan unionin virallinen lehti L 81/13 KOMISSIO KOMISSION PÄÄTÖS, tehty 6 päivänä lokakuuta 2004, valtiontuesta, jonka Italia aikoo myöntää maatalousyritykselle Cooperativa Agricola Moderna S.c.r.l. (tiedoksiannettu numerolla K(2004) 3639) (Ainoastaan italiankielinen teksti on todistusvoimainen) (2006/224/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen ja erityisesti sen 88 artiklan 2 kohdan ensim- mäisen alakohdan, on mainitun artiklan mukaisesti kehottanut (1) asianomaisia esittämään huomautuksensa ja ottanut huomi- oon nämä huomautukset, sekä katsoo seuraavaa: I MENETTELY (1) — Italian pysyvä edustusto Euroopan unionissa ilmoitti perustamissopimuksen 88 artiklan 3 kohdan mukaisesti komissiolle 8 päivänä helmikuuta 2001 päivätyllä ja 9 päivänä helmikuuta 2001 saapu- neeksi kirjatulla kirjeellä edellä mainitusta toimenpiteestä. (2) — Italian pysyvä edustusto toimitti 21 päivänä elokuuta 2001, 3 päivänä joulukuuta 2001 ja 11 päivänä huhtikuuta 2002 päivätyillä ja 24 päivänä elokuuta 2001, 5 päivänä joulukuuta 2001 ja 17 päivänä huhtikuuta 2002 saapuneiksi kirjatuilla kirjeillä komissiolle lisätietoja, joita oli pyydetty Italian viran- omaisilta 9 päivänä huhtikuuta 2001 ja 27 päivänä syyskuuta 2001 päivätyillä kirjeillä sekä epävi- rallisissa yhteyksissä. (3) — Komissio ilmoitti Italialle 5 päivänä kesäkuuta 2002 päivätyllä kirjeellä päätöksestään aloittaa kyseisen tuen osalta perustamissopimuksen 88 artiklan 2 kohdassa tarkoitettu menettely. (4) — Komission päätös menettelyn aloittamisesta on julkaistu Euroopan yhteisöjen virallisessa lehdessä (?). Komissio on kehottanut asianomaisia esittämään huomautuksensa kyseisestä tuesta. (5) — Komissio ei ole saanut huomautuksia asianomaisilta. (1) EYVL C 251, 18.10.2002, s. 3. (?) Ks. alaviite 1.